钦定古今图书集成/明伦汇编/闺媛典/第061卷 > 程金继妻刘氏
## 钦定古今图书集成/明伦汇编/闺媛典/第061卷 > 程金继妻刘氏

按《歙县志》：刘氏，临河汉阳太守程金继妻，向杲刘存
仁女。及笄归汉阳，无出，嗣伯氏子。子早世，刘与妇抚
孤孙元泰，恩勤甚至。初，汉阳病剧，顾谓刘曰：“尔年少，
奈何？”刘许以身从。汉阳病间，见刘所治具，愕然。刘曰：
“吾前有盟矣。”汉阳卒竟死焉。部使者上其事，诏旌表
其门，入节烈祠崇祀。